**กันต์ดนย์ อะคาซาน** (เกิด 7 ธันวาคม พ.ศ. 2533) ชื่อเล่น **แฟร์** เป็นนักแสดงลูกครึ่งไทย-โมร็อกโก มีผลงานการแสดงละครเรื่องแรก *เมียไม่ใช่เมีย* ออกอากาศทางช่อง 5 รับบทเป็น หมอสกนธ์ ต่อมาเขาหมดสัญญากับสังกัดเอ็กแซ็กท์จึงผันตัวเป็นนักแสดงอิสระ จนในปี 2558 เขาเซ็นสัญญาเป็นนักแสดงในสังกัดของช่อง 3 และรับบทเป็นพระเอกครั้งแรกในละครเรื่อง *ปะการังสีดำ*

ประวัติ
-------

กันต์ดนย์ อะคาซาน เกิดที่ประเทศอังกฤษ บิดาเป็นชาวโมร็อกโก ส่วนมารดาเป็นชาวไทยชื่อดารุณี อะคาซาน เมื่ออายุได้ 11 ปี เขาย้ายจากอังกฤษไปอยู่ที่สหรัฐอเมริกา ในรัฐฟลอริดา เพราะได้รับทุนเกี่ยวกับเรื่องเทนนิส เขาจบการศึกษาที่โรงเรียนสอนเทนนิสบอลเลทเทอรี และเคยเข้าร่วมการแข่งขันรุ่นอายุไม่เกิน 13 และ 15 ปี จนสามารถติดท็อป 5 ของประเทศอังกฤษได้

พออายุได้ 17 ปี เขาตัดสินใจไปเรียนต่อที่สหรัฐอเมริกา โดยได้มีโอกาสรับทุนในโควต้านักกีฬาจากมหาวิทยาลัยแคลิฟอร์เนีย เบิร์กลีย์ และ มหาวิทยาลัยนอร์ทเวสเทิร์น โดยวางเป้าหมายจะศึกษาต่อในคณะแพทยศาสตร์หรือจิตวิทยา แต่ระหว่างนั้นเขาได้เจอกับนักเทนนิสทีมชาติไทย ดนัย อุดมโชค ที่ได้ชักชวนเขาไปฝึกซ้อมเพื่อเป็นนักเทนนิสมืออาชีพ

กันต์ดนย์จึงกลับมาประเทศไทย มาศึกษาต่อในระดับอุดมศึกษาที่คณะเศรษฐศาสตร์ วิทยาลัยนานาชาติ มหาวิทยาลัยมหิดล เพื่อเข้าร่วมทีมชาติและเป็นนักเทนนิสมืออาชีพตามที่ใฝ่ฝัน แต่เขาเปลี่ยนใจอย่างกะทันหันอยากจะลองเข้าสู่วงการบันเทิง โดยมีผลงานครั้งแรกเป็นการเล่นมิวสิกวีดีโอ เพลง ตุ๊กตาบลายธ์ ของพรรณวรท ด้วยเศียรเกล้า ในปี 2553 และแสดงละครเรื่องแรก *เมียไม่ใช่เมีย* อากาศทางช่อง 5 ในปี 2554

หลังจากนั้นเขาจึงลองไปแคสติ้งที่เอ็กแซ็กท์และช่อง 3 จนได้เซ็นสัญญาเป็นดาราในสังกัดของเอ็กแซ็กท์ และแสดงละครเรื่อง *ดอกโศก* ในบท เอ็ดดี และ *เจ้าแม่จำเป็น* ในบทของจักกาย

หลังจากหมดสัญญากับค่ายเอ็กแซ็กท์เขาผันตัวเป็นนักแสดงอิสระ และมีผลงานละครหลายเรื่อง เช่น *หนึ่งในทรวง*, *คุณชายรักเร่* เป็นต้น และเริ่มมีชื่อเสียงจากบท โยธา สิทธิ์พิทักษ์ ในละครเรื่อง *หัวใจมีเงา* จนในปี 2558 เขาเซ็นสัญญากับทางช่อง 3 และรับบทเป็นพระเอกครั้งแรกในละครเรื่อง *ปะการังสีดำ*

ผลงาน
-----

### ละครโทรทัศน์

| พ.ศ. | เรื่อง | บทบาท | ออกอากาศ |
| --- | --- | --- | --- |
| 2554 | *เมียไม่ใช่เมีย* | หมอสกนธ์ | ช่อง 5 |
| 2555 | *ดอกโศก* | แอนดี้ |
| *เจ้าแม่จำเป็น* | จักกาย |
| 2556 | *วุ่นนักรักหรือหลอก* | อธิป (โอม) |
| *อีสา-รวีช่วงโชติ* | วิทย์ (ปรากฏตัวในตอนที่ 13 - 20) |
| *มิสเตอร์บ้านนา* | จิมมี่ | ช่อง 3 |
| 2557 | *คุณชายรักเร่* | ม.ล.ภูผาเทพ ศิรดารังสรรค์ (รักเร่) |
| 2558 | *หนึ่งในทรวง* | สัทธา พรหมประเสริฐ (ปุ๊) |
| *หัวใจมีเงา* | โยธา สิทธิ์พิทักษ์ | ช่องวัน |
| *ขวัญผวา* | คุณยุทธ | GMM 25 |
| 2559 | *นางบาป* | หมวดเทิดธรรม ศิริธรรม | ช่องวัน |
| *เจ้าบ้าน เจ้าเรือน* | ป๊อป (รับเชิญ) | ช่อง 3 |
|  | *ประการังสีดำ* | นราธร | ช่อง 3 เอชดี |
|

### ซิทคอม

| ปี | เรื่อง | บทบาท |
| --- | --- | --- |
| 2558 |  *ผู้กองเจ้าเสน่ห์* | นายเดช (รับเชิญ) |

### มิวสิควีดิโอ

| ปี | เพลง | ศิลปิน |
| --- | --- | --- |
| 2553 | ตุ๊กตาบลายธ์ | พรรณวรท ด้วยเศียรเกล้า |
| 2555 | สมการ Love | สุกฤษฎิ์ วิเศษแก้ว |
| 2556 | อย่าเอาเขามาเกี่ยวเรื่องนี้ | นิว จิ๋ว |
|

### เพลงประกอบละคร

| ปี พ.ศ. | ละคร | สถานีโทรทัศน์ | เพลง | ออกอากาศ | หมายเหตุ |
| --- | --- | --- | --- | --- | --- |
| พ.ศ. 2556 | มิสเตอร์บ้านนา | ช่อง 3 | มิสเตอร์บ้านนา | YouTube: |  |
| มิสเตอร์บ้านนา | ช่อง 3 | รักคนละสไตล์ ร้องคู่ เกวลิน ศรีวรรณา | YouTube: |  |
| พ.ศ. 2557 | คุณชายรักเร่ | ช่อง 3 | คำคม ที่หาคำตอบ (ร้องกับ รัฐพล เส็งลำภู, กฤตศาวณิช จรูญจิตร) | YouTube: |  |
|

อ้างอิง
-------

1. ↑  "'แฟร์-กันต์ดนย์' นักแสดงหนุ่ม ขับรถพุ่งชนต้นไม้พังยับ แม่เจ็บด้วย". ข่าวสดออนไลน์. 26 มกราคม 2558. สืบค้นเมื่อ 26 มกราคม 2558. `{{cite web}}`: ตรวจสอบค่าวันที่ใน: `|accessdate=` (help)
2. 1 2 3 4  "อีกด้านหนึ่งที่คุณไม่เคยรู้ของ "แฟร์ - กันย์ดนย์"". Attitudethai. `{{cite web}}`: `|access-date=` ต้องการ `|url=` (help); `|url=` ไม่มีหรือว่างเปล่า (help); ตรวจสอบค่าวันที่ใน: `|accessdate=` (help)
3. 1 2  "แฟร์ กันต์ดนย์ อะคาซาน หนุ่มลูกครึ่งสุดขาวกับซิกแพ็คละลายใจ". zonedara. 13 ตุลาคม 2556. สืบค้นเมื่อ 5 ธันวาคม 2558. `{{cite web}}`: ตรวจสอบค่าวันที่ใน: `|accessdate=` (help)
4. 1 2  "หมดสัญญา'เอ็กแซ็กท์*แฟร์'อึกอักเซ็น'ช่อง3'"*. คมชัดลึก. 26 พฤศจิกายน 2558. สืบค้นเมื่อ 5 ธันวาคม 2558. `{{cite web}}`: ตรวจสอบค่าวันที่ใน: `|accessdate=` (help)

แหล่งข้อมูลอื่น
---------------

* กันต์ดนย์ อะคาซาน ที่อินสตาแกรม
* กันต์ดนย์ อะคาซาน ที่ทวิตเตอร์